Aftalen med LVMH - "Moet Hennessy Louis Vuitton", kom i hus allerede den 31. januar. Gigantfirmaet har modefirmaet Christian Dior som største aktionær og et hav af kendte luksus-mærkevarefirmaer under sine vinger. Det fortæller bt.dk. Ole Henriksen vil ikke ud med hvor mange millioner han har tjent på aftalen - men det store smil, han er så kendt for, er blevet en hel del større: - Jeg kan ikke sætte noget tal på. Ifølge aftalen har jeg nemlig en stor lynlås på munden. Men det er ikke mindre end helt fantastisk - en utrolig ære at være i dette eksklusive selskab, fortæller han til bt.dk. Han giver nu heller ikke helt slip på sit hjertebarn: - Nej, slet ikke. Jeg fortsætter stadig som kreativ leder. Min indflydelse er den samme. Og nu kan jeg blot koncentrere mig 100 procent om den kreative del af jobbet.

Referat:
Den danske skønhedsekspert og cremekonge med nordjyske rødder har solgt sit livsværk til Christian Dior.